laion/Wikipedia-Exotic huggingface dataset:
קתרין מקינלי

קת'רין ס' מקינלי (באנגלית: Kathryn S. McKinley; נולדה ב-10 בינואר 1962) היא מדענית מחשבים אמריקאית, המתמחה באלגוריתמי מהדרים, שפות תכנות עיליות, מערכות זמן ריצה וארכיטקטורות מחשב. מקינלי הייתה סגנית CRA-Women, איגוד לקידום נשים בתחום מחקר המחשוב, בשנים 2011–2014. מקינלי קיבלה תואר ראשון במדעי המחשב והנדסה מאוניברסיטת רייס בטקסס ב-1985. לאחר מכן המשיכה לתואר שני ב-1990 ותואר דוקטור ב-1992 באותה אוניברסיטה, בעבודה משותפת עם קן קנדי. ב-1993 החלה להרצות בפקולטת מדעי המחשב באוניברסיטת מסצ'וסטס אמהרסט, וקודמה לדרגת פרופסור חבר ב-1999. ב-2001 עברה לאוניברסיטת טקסס באוסטין וב-2010 קודמה לדרגת פרופסור במדעי המחשב. במאי 2011 הצטרפה לחברת מיקרוסופט מחקר כחוקרת ראשית. החל מהעשור השני של המאה ה-21 עוסקת מקינלי בפיתוח מהדרים שמאפשרים למתכנתים להשתמש בשפות תכנות עיליות ושפות חדישות מבלי לאבד משאבי כוח על ידי שימוש במעבדים חד-ליבה ומרובי-ליבה, עם דגש על היררכיית וניהול זיכרון. מקינלי חברה בוועידת DARPA ISAT ובוועדת CRA מ-2012, במרכז להערכת חקר המחשוב CERP-CRA מ-2013, ב-IEEE Micro top-picks מ-2014. השתתפה בוועידות ASPLOS 2014 ו-MICRO 2013. כיהנה כראש הוועידות ASPLOS 2004, PACT 2005, PLDI 2007, ISMM 2012, CGO 2013. כן שימשה כעוזרת עורך ACM Transactions on Programing Languages Systems (‏TOPLAS) בשנים 2008–2011. חברה באיגודים ACM ו-IEEE. ב-14 בפברואר 2013 העידה מקינלי בשם חברת מיקרוסופט יחד עם אד לאזוסקה (UW) וקלי גאית'ר (מרכז מחשוב מתקדם של טקסס) בתת-ועדת המחקר והוראת המדעים של ועדת המדע, חלל וטכנולוגיה של בית הנבחרים של ארצות הברית, בנוגע ליצירתיות בטכנולוגיית המידע. העדות התמקדה במערכת האקולוגית האקדמית, תעשייתית וממשלתית אשר מנהיגה חידושים בענף טכנולוגיית מידע (IT); הצורך בהשקעות בתחומי עניין מסוימים כגון Big Data, פרטיות, מערכות מאובטחות וביצועי מחשוב; והצורך בהגדלת הגיוון והגדלת מספר העובדים האמריקאים כדי לקדם יצירתיות ולעמוד בדרישות המחשוב. ב-2006 הוענק לה תואר מדען מובחר מטעם ACM. ב-2011 הוענק לה תואר ACM SIGPLAN על שירות יוצא דופן. כן הוענקו לה פרס NSF Carreer, חמישה פרסי IBM פקולטיים על מאמרים טובים ביותר, ופרס C-ACM על מחקר בולט. ב-2012 זכתה בפרס על השפעה מרבית של עבודתה משנת 2002 מטעם OOPSLA. ב-2012 זכתה גם בפרס SIGPLAN Programming Languages Award בשל תרומתה ל-Jikes RVM. כן זכתה ב-2012 בפרס IEEE Micro. מקינלי נשואה לסקוטי סטרהאן ואם לשלושה ילדים. מדיה וקבצים בנושא קתרין מקינלי בוויקישיתוף קתרין מקינלי, באתר פרויקט הגנאלוגיה במתמטיקה קתרין מקינלי, באתר dblp דף המרצה של קת'רין ס. מקינלי, באתר אוניברסיטת טקסס קת'רין ס. מקנילי, באתר מיקרוסופט ברגר, זורן, מקינלי, "חשיבה מחודשת של הקצאת זיכרון", כנס SIGPLAN על תכנות מערכות מונחות עצמים, שפות ואפליקציות, (OOPSLA), ‏1–12, סיאטל, וושינגטון, נובמבר 2012
בני טרן

בן-ציון (בני) טרן הוא קצין צה"ל במילואים בדרגת תת-אלוף. פיקד על אוגדת יהודה, על חטיבה 500 ועל עוצבת בני חיל. טרן התגייס לצה"ל במאי 1965 ושירת כלוחם בגדוד 202 של חטיבת הצנחנים. לאחר קורס קצינים שימש כמפקד מחלקה בסיירת חרוב, והוביל אותה בקרבות מלחמת ששת הימים. לאחר מכן ביצע הסבה לחיל השריון. במלחמת ההתשה שימש קצין מבצעים ומפקד פלוגה בחטיבה 14. במלחמת יום הכיפורים לחם כסגן מפקד גדוד 184 של חטיבה 14, הגדוד החזיק כוננות בגזרה המרכזית של קו בר-לב מאזור גשר פירדאן בצפון עד לדרום האגמים המרים. לאחר מותו בקרב של מפקד הגדוד שאול שלו, תפס טרן את מקומו ופיקד על הקרב לכיבוש מחדש של תעוז "טלוויזיה", במהלכו השמיד הגדוד 10 טנקי אויב. לאחר מכן חזר לתפקיד הסמג"ד כשאת מקומו שלו ממלא מפקד הגדוד הקודם, אברהם אלמוג. בהמשך המלחמה לחם עם הגדוד בקרב השריון ב-14 באוקטובר, בקרב החווה הסינית ובחציית תעלת סואץ. בתום המלחמה מונה למפקד הגדוד. בהמשך שירותו הצבאי פיקד על חטיבה 691, חטיבת טנקי טירן. לאחר מכן מונה למפקד חטיבת שריון סדירה, חטיבה 500, את הפיקוד עלייה העביר לדורון רובין ימים ספורים לפני פרוץ מלחמת לבנון הראשונה. במלחמה פיקד על כוח חטיבתי תחת אוגדה 162, שלחמה בגזרה המרכזית. בשנת 1984 נשלח כנציג צה"ל לבית הספר RCDS - Royal College of Defense Studies בלונדון. ב-1985 מונה למפקד בית הספר לשריון (עוצבת בני חיל) שבתקופתו עבר ממחנה ג'וליס והתארגן בבסיס סיירים בנגב. לאחר מכן שירת כסגן מפקד אוגדה 162. בנובמבר 1986 קודם לדרגת תת-אלוף ומונה למפקד אוגדת יהודה ושירת בתפקיד עד אוקטובר 1988. בתקופת כהונתו פרצה האינתיפאדה הראשונה והאוגדה בפיקודו הייתה אחראית לגזרת אזור יהודה (מירושלים עד באר שבע). לאחר שירותו הצבאי כיהן כמנכ"ל חברת איחוד ארגזי ישראל. היה ממייסדי היישוב מכבים וחבר המועצה בו. ב-2024 פרסם את ספרו האוטוביוגרפי ״תחנות בני, כאן קודקוד!״. אבירם ברקאי, "אנחנו על השחור", כנרת זמורה ביתן, 2016, עמוד 23. עמירם אזוב, צליחה, הוצאת דביר, 2011, עמוד 156. טרן, בני, תחנות בני, כאן קודקוד!, באתר ״חי בספר - כתיבת ספרי זיכרונות״
דני קס לוין

דני קס לוין (נולד ב-23 ביולי 1968) הוא קצין צה"ל במילואים בדרגת תת-אלוף, שכיהן כמפקד עוצבת חצי האש במלחמת לבנון השנייה. עם גיוסו לצה"ל התנדב לצנחנים. קס לוין עבר את הגיבוש ליחידות החטיבתיות והתקבל לפלחה"ן צנחנים. בצנחנים הוא עבר מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים שב לפלחה"ן כמפקד צוות ולקח חלק בלחימה ברצועת הביטחון בלבנון. בהמשך שימש כסגן מפקד הפלחה"ן ולקח חלק במבצע ברגל ימין. לאחר מכן השתחרר מצה"ל, אך בהמשך שב לשירות קבע כמפקד פלוגה ביחידת מגלן. קס לוין שימש כמפקד יחידת מגלן, והוביל את היחידה בלחימה כנגד הטרור הפלסטיני באינתיפאדה השנייה. באפריל 2003 נפצע קס לוין, במהלך מבצע עליו פיקד ללכידת מחבלים בעיירה אל-ח'דר ב-13 במרץ 2003 ארעה תקרית קשה של אש כוחותינו כאשר כוח מן היחידה ומסוק קרב של צה"ל הרגו בשוגג קצין בחופשה ומאבטח נוסף ששהו בסמוך לפני חבר. בשל כך אלוף פיקוד המרכז, משה קפלינסקי, רשם הערה פיקודית בתיקו האישי של קס לוין. לאחר מכן שימש כסגן מפקד חטיבת הצנחנים. ב-2005 מונה למפקד עוצבת חצי האש, ובמלחמת לבנון השנייה הוביל את החטיבה בלחימה. על תפקודו כמח"ט נמתחה ביקורת, בין היתר על האופן בו פיקד על התקרית בכפר דבל, בה נהרגו תשעה לוחמים מן החטיבה מפגיעת טיל נ"ט בבית בו שהו. הביקורת התייחסה לאופן בו הופעלה החטיבה ועל החלטותיו של קס לוין בעת הפינוי מדבל, שהתעכב במשך שעות, אף שהפצועים היו תחת אש מרגמות, בעוד מפקד עוצבת האש, תא"ל איל איזנברג, וקס לוין, היו נתונים בדילמה האם להעדיף פינוי מוסק או רכוב מיעד שהיה במרחק ארבעה קילומטרים מגבול ישראל. קס לוין ספג ביקורת רבה על האופן בו פיקד על הקרב על הכפר רשף. במהלך המלחמה הרגו לוחמי החטיבה, בסיוע חיל האוויר וארטילריה, בפיקודו כעשרה מחבלי חזבאללה לאחר המלחמה שימש כמדריך במגמת יבשה במכללה הבין-זרועית לפיקוד ולמטה. יאיר אנסבכר, כצל ציפור, תל אביב: ידיעות אחרונות, 2009.[דרושה הבהרה] [showWindow/event/134 2002 - דני קס לוין], אתר עמותת "מגלן". איל דורון, הדס ועופר רגב, "בהשקט ובבטחה - מורשתיחידת מגלן", פורת הוצאה לאור, מאי 2012, עמודים 108-109. עפר שלח ויואב לימור, "שבויים בלבנון, האמת על מלחמת לבנון השנייה", הוצאת ידיעות ספרים, 2007, עמוד 328. שי להב, יחידה כירוגית, באתר nrg‏, 1 במאי 2003. ארנון רגולר, עמוס הראל, צה"ל התנקש ב-2 מחבלים ברצועה; עוד 2 נהרגו בגדה, באתר הארץ, 30 באפריל 2003. עמוס הראל, מפקד אוגדת יהודה יערער על הערת האלוף, באתר הארץ, 24 באפריל 2003. אפרת וייס, קצינים על המבצע בשכם: "גם התושבים שמחים", באתר ynet, 27 ביוני 2004. עמיר רפפורט, הלילה בו נשלפו הסכינים, באתר nrg‏, 16 באוקטובר 2007. עמוס הראל, ביקורת על אוגדה אחת, סלחנות לאחרת, באתר הארץ, 11 באוקטובר 2006. עפר שלח ויואב לימור, "שבויים בלבנון, האמת על מלחמת לבנון השנייה", הוצאת ידיעות ספרים, 2007, עמודים 335-339. עמוס הראל, ביקורת על אוגדה אחת, סלחנות לאחרת, באתר הארץ, 11 באוקטובר 2006. אלישיב שמשי, "עוד ניצחון כזה... על רוח לחימה במלחמת לבנון השנייה", הוצאת מודן והוצאת משרד הביטחון, 2013, עמודים 144-145. עמוס הראל ואבי יששכרוף, קורי עכביש, הוצאת ידיעות ספרים, 2008, עמוד 381. רועי כספי, הלימוד המשולב, ביטאון ביבשה, גיליון 6, יוני 2008. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
כריסטיאן ניירן

כריסטיאן ניירן (באנגלית: Kristian Nairn; נולד ב-25 בנובמבר 1975) הוא שחקן ותקליטן צפון-אירי. ידוע בעיקר בשל תפקידו כהודור בסדרת הטלוויזיה "משחקי הכס" של HBO, המבוססת על סדרת הספרים שיר של אש ושל קרח של ג'ורג' ר. ר. מרטין. ניירן נולד ב-1975 בעיר ליסבורן המהווה חלק מהמטרופולין של בלפסט, בירת צפון אירלנד. בשנת 2014 יצא מהארון. 2011 - 2016 - משחקי הכס 2014 - Treasure Trapped 2014 - Our Gay wedding 2013 - Chronicles of Comic Con 2012–2013 - רחוב ריפר לו הייתי פיראט (2022-הווה) מדיה וקבצים בנושא כריסטיאן ניירן בוויקישיתוף אתר האינטרנט הרשמי של כריסטיאן ניירן כריסטיאן ניירן, ברשת החברתית אקס (טוויטר) כריסטיאן ניירן, ברשת החברתית אינסטגרם כריסטיאן ניירן, במסד הנתונים הקולנועיים IMDb (באנגלית) כריסטיאן ניירן, באתר "אידיבי", מאגר הידע העברי לקולנוע ישראלי ועולמי כריסטיאן ניירן, באתר AllMovie (באנגלית) כריסטיאן ניירן, במסד הנתונים הקולנועיים KinoPoisk (ברוסית) כריסטיאן ניירן, באתר סאונדקלאוד (באנגלית) כריסטיאן ניירן יוצא מהארון ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
קרל אורף

קרל אורף (בגרמנית: Carl Orff‏; 10 ביולי 1895 – 29 במרץ 1982) היה מלחין גרמני, נולד במינכן, גרמניה. יצירתו המוכרת ביותר של אורף היא "כרמינה בוראנה" (Carmina Burana 1938) - "קנטטה נופית". היא הראשונה מתוך טרילוגיה שכוללת גם את "קאטולי כרמינה" (Catulli Carmina) ו"טריונפו דה אפרודיטה" (Triunfo de Aphrodite), שמציגות את העניין הרב שלו בשירה גרמנית של ימי הביניים. אף על פי שהוא נחשב מודרני בחלק מטכניקות ההלחנה שלו, אורף, בטרילוגיה, הצליח ללכוד את רוח ימי הביניים עם מקצבים מדבקים וטונאליות פשוטה. שירת ימי הביניים בגרמניה נכתבה בגרסה מוקדמת של גרמנית ובלטינית והייתה לרוב עסיסית, אך לא גלשה לגסויות לשם גסות. בחוגים פדגוגיים הוא נודע בעיקר בשל יצירתו Schulwerk‏ (1930–1935), שתורגמה לאנגלית כ"מוזיקה לילדים" (Music for Children). התזמור המוזיקלי הפשוט שלה אפשר גם לילדים בלי הכשרה ארוכה לנגן יצירה שלמה בקלות יחסית. במשך רוב חייו עבד אורף עם ילדים, והשתמש במוזיקה ככלי חינוכי. גם המלודיה וגם המקצב מוכתבים לרוב על ידי המילים, גם בגרמנית וגם באנגלית. אורף לא אהב לקרוא ליצירותיו "אופרות". למשל, ליצירה Der Mond ("הירח", 1939) קרא Märchenoper: אופרת אגדה. Die Kluge ("האישה החכמה", 1943) תיפול לאותה קטגוריה. בשתי היצירות ישנו אותו צליל ימי-ביניימי או חסר זמן בכלל מבלי להעתיק בפועל את הדימויים המוזיקליים של התקופה. אורף לא היה חבר במפלגה הנאצית, אך קיים קשרים טובים עם המשטר הנאצי ונהנה מחופש יצירה בתקופתו של משטר זה, כולל פטור משירות צבאי שניתן לו על ידי משרד התעמולה שבהנהגת יוזף גבלס. בשנת 1938 קיבל על עצמו משימה שהטיל ראש עיריית פרנקפורט, לכתוב מוזיקה חדשה ליצירה "חלום ליל קיץ", כזו שתחליף את המוזיקה של מנדלסון, שהוחרמה על ידי הנאצים (אורף התעניין ביצירה זו כבר שנים רבות קודם לכן). אורף התפטר מתפקידו באגודת באך עם עליית הנאצים לשלטון ובין ידידיו הקרובים לא היו נאצים. לאחר מלחמת העולם השנייה נעצר על ידי בנות הברית, ובחקירתו טען כי היה חבר בקבוצה האנטי-נאצית, "הוורד הלבן". הוא אכן היה מיודד עם המוזיקולוג פרופ' קורט הובר, אחד מחברי הקבוצה. אך אין עדויות המאמתות את טענתו. אשתו של הובר טוענת כי המלחין אף נמנע (למרות הפצרותיה לנצל את השפעתו) מלעזור לחברו הקרוב לאחר מאסרו. חלק מהביוגרפים שלו טוענים כי לאורף היה דם יהודי (אביו היה, לדבריהם, יהודי-למחצה) אך אורף הכחיש זאת מכל וכל. אורף קבור בכנסייה הבארוקית של המנזר אנדכס, מדרום למינכן, שגם משמש כמבשלת בירה. מדיה וקבצים בנושא קרל אורף בוויקישיתוף אתר האינטרנט הרשמי של קרל אורף (בגרמנית) קרל אורף, במסד הנתונים הקולנועיים IMDb (באנגלית) קרל אורף, באתר AllMovie (באנגלית) קרל אורף, במסד הנתונים הקולנועיים KinoPoisk (ברוסית) קרל אורף, באתר אפל מיוזיק (באנגלית) קרל אורף, באתר ספוטיפיי קרל אורף, באתר Last.fm (באנגלית) קרל אורף, באתר AllMusic (באנגלית) קרל אורף, באתר MusicBrainz (באנגלית) קרל אורף, באתר דיזר קרל אורף, באתר Discogs (באנגלית) קרל אורף, באתר Songkick (באנגלית) קרל אורף, באתר אנציקלופדיה בריטניקה (באנגלית) קרל אורף, באתר "Find a Grave" (באנגלית) Was Carl Orff a Nazi? המלחין הנאצי שלא הכרתם - קארל אורף אלברטו פאסונה: "קרל אורף" (1) בגרוב אונליין
תרופות מורידות חום

תרופות מורידי חום או תרופות אנטיפירטיים הן תרופות סינתטיות או צמחיות, המורידות את הטמפרטורת גוף האדם הגבוהה אצל בני אדם באמצעות פעילותם על מערכת העצבים המרכזית. תרופות אלה פועלות בעיקר ברמת ההיפותלמוס במוח, על מנת להתגבר על העלייה בחום הגוף המושרית על ידי אינטרלוקין. לרוב התרופות מורידות החום יש השפעות טיפוליות נוספות. התכשירים הנפוצים ביותר הם הפרצטמול (אקמול) והאיבופרופן (נורופן) המשמשים גם כמשככי כאבים. התרופות מסוג נוגדי דלקת שאינם סטרואידים הם גם נוגדי דלקת, מורידי חום וגם משככי כאבים. קיימת מחלוקת מסוימת לגבי נחיצות השימוש בתרופות מסוג זה, כשהעלייה בחום הגוף היא חלק מתגובת ההגנה של האורגניזם נגד הזיהומים. מחקר שפורסם על ידי החברה המלכותית הבריטית טוען שהורדת החום גורמת לפחות ל 1% יותר מקרי מוות משפעת (לפחות 700 מקרי מוות נוספים בשנה בארצות הברית). אמבטיות או הספגה במים פושרים או קרים יכולות להפחית את החום ביעילות, אבל לא בחום גבוה אלא במכת חום. השימוש באמבטיות אלכוהול אינו נחשב לשיטת קירור מתאימה, מפני שידועים מקרים של תופעות לוואי הקשורות לספיגה סיסטמית של האלכוהול. קיימות תרופות רבות בעלות השפעה של הורדת חום הגוף ושהם יעילות במקרים של חום גבוה אך לא במכת חום, כגון: פרצטמול או אצטמינופן אספירין ונגזרות סליצילטים אחרים - כולין סליטצילט, מגנזיום סליצילט, נתרן סליצילט נוגדי דלקת שאינם סטרואידים: איבופרופן נפרוקסן קטופרופן (אנ') נימסוליד (אנ') לורנוקסיקאם (קספו Xefo) (אנ') דיפירון (מטאמיזול) - נאסר במעל-30 ארצות, בגלל מקרים של אגרנולוציטוזיס נבומטון (אנ') פנאזון (אנטיפירין) (אנ'), נמצא בארצות הברית גם בהרכב הכולל גם בנזוקאין, בטיפות לאזניים כינין השימוש המסורתי בצמחי מרפא בעלי תכונות מורידות חום הוא נפוץ בכל העולם כחלק ממערכות תרבותיות אתנובוטניות רבות. צמחים כאלה נקראים בדרך כלל "פבריפוגיים" ("מגרשי חום".) מנהל המזון והתרופות האמריקאי FDA מציין כי מינון לא נכון הוא אחת הבעיות הגדולות ביותר בטיפול באמצעות פרצטמול בילדים. יעילותו לבד כמוריד חום אצל ילדים אינה ודאית, וקיימות ראיות מסוימות שאינה עולה על שיטות פיזיות ללא שימוש בתרופות. טיפולים שהשתמשו במנות של פרצטמול ושל איבופרופן לסירוגין השיגו אפקט של הורדת חום גדול יותר מאשר כל תרופה לחוד. מטאנליזה הצביעה על כך שאיבופרופן יותר יעיל בילדים מאשר פרצטמול כשניתנות מנות דומות. בגלל חששות לתסמונת ריי שירות הבריאות הלאומי של בריטניה, הכירורג הכללי של ארצות הברית, האקדמיה האמריקאית לרפואת ילדים ומנהל ארצות הברית למזון ותרופות המליצו שאספירין ומוצרים מורכבים הכוללים אספירין לא יינתנו לילדים או מתבגרים באפיזודות של מחלות חום. עם זאת כמה מחקרים הצביעו על כך שהירידה בשימוש באספירין יחד עם העלייה בשימוש בפרצטמול נקשרו לעלייה במקרי האסתמה ומחלות אוטואימוניות. הרופאים הממליצים פרצטמול צריכים להיזהר ולהיות מודעים במיוחד לנטיות הגנטיות או הסביבתיות לאסתמה או למחלות אוטואימוניות של המטופלים שלהם. מדיה וקבצים בנושא תרופות מורידות חום בוויקישיתוף הנחיות לטיפול חום באתר קליניקת מאיו מדליין פלוס - החום באתר המכון הלאומי לבריאות של ארצות הברית FORTE ספר התרופות המלא של ישראל -ההסתדרות הרפואית בישראל 2010 הפרק Analgesics & Antipyretics Central Nervous System הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מילוש אוביליץ'

מילוש אוביליץ' (בסרבית: Милош Обилић או Miloš Obilić), המכונה גם קוביליץ' (Kobilić), שמת ב-1389, היה אביר בשירותו של הנסיך לאזאר של סרביה. מילוש נחשב לגיבור לאומי סרבי, מיוחסת לו הריגתו של הסולטאן מוראט הראשון לאחר קרב קוסובו והוא קדוש של הכנסייה הסרבית האורתודוקסית. לאחר ההתנקשות של אוביליץ' במוראט הראשון, הבן של מוראט והיורש שלו, באיזיט הראשון, הוציא להורג את השבויים הסרבים. המקורות ההיסטוריים אינם מזכירים את מילוש אוביליץ' עד סוף המאה ה-14. את הריגת הסולטאן העות'מאני מייחסים המקורות ללזר חרבליאנוביץ' (נסיך סרביה דאז) ותריסר חבריו האמיצים. הקבוצה ניסתה לפרוץ לאוהלו של הסולטאן ושבעה מהם נפלו בדרך ורק אחד הצליח לחדור ולפצוע את הסולטאן בכידונו. האיש שפצע את הסולטאן מזוהה על ידי מקור טורקי בשם דימיטריה קוביליץ', שמאוחר יותר מוזכר כ"מילוש קובילה". בזיכרון הלאומי הסרבי התקבע השם מילוש קוביליץ', שעבר בהמשך שינוי ל"מילוש אוביליץ'". על מילוש אוביליץ' חיברו שירים עממיים ואגדות. על פי אחת האגדות הוא ינק בילדותו מאתון, לכן נעשה חזק כמו אתון ומכאן השם "קוביליץ" (בסרבית אתון היא kobila). על פי אגדה אחרת כשהיה כבר ילד אימו, שהיה לה שפע חלב, עדיין הניקה אותו ומכאן השם "אוביליץ'" (בסרבית שפע זה obilje). דינה קטן בן-ציון, "המיתולוגיה הסרבית", מפה הוצאה לאור. מדיה וקבצים בנושא מילוש אוביליץ' בוויקישיתוף על בוגדים וגיבורים מילוש אוביליץ' באתר כותר "שירת קוסובו" מבחר הבלדה הסרבית בתרגומו ועריכתו של אריה סתיו
נעה פרידמן

נועה פרידמן (נולדה ב- 29 בספטמבר 1989) היא שחקנית טלוויזיה וקולנוע ישראלית. התפקיד הראשון שלה היה בגיל 12 בהצגה "קטנטנות" בשנת 2002. בשנת 2010 החלה לשחק בסדרת הדרמה, "פלפלים צהובים", בתפקיד נתי. באותה שנה שרה בסרט "טינקרבל והסוד הקסום", לצד לני כהן. בשנת 2012 הצטרפה לעונה השנייה של סדרת הטלוויזיה "אליפים", שם שיחקה את קטי, יחד עם אינה בקלמן, אלון סנדלר ויהלי סער, סיימה לשחק בסדרה בשנת 2013, בעונתה השלישית של הסדרה "אליפים". בשנת 2012 שיחקה גם בסדרה, "משפחת כספי", ששודרה בערוץ ניקלודיאון, בתפקיד שיר, לצד אייל שכטר ורמה מסינגר. בשנת 2013 שיחקה בתפקיד הראשי בסרט הקולנוע "מעשייה אורבנית" לצד ברק פרידמן. מדיה וקבצים בנושא נעה פרידמן בוויקישיתוף נעה פרידמן, במסד הנתונים הקולנועיים IMDb (באנגלית) ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שוודיה אהובתי

שוודיה אהובתי (באנגלית: Welcome to Sweden - בתרגום חופשי: ברוכים הבאים לשוודיה) היא סדרת טלוויזיה קומית ששודרה לראשונה ברשת TV4 השוודית ב-21 במרץ 2014, ועלתה לרשת NBC האמריקאית ביולי 2014. הסדרה מגוללת את סיפורו של ברוס אוונס (גרג פולהר), רואה חשבון מצליח מניו יורק שעובר להתגורר בשוודיה עם חברתו השוודית, בה התאהב. הסדרה מבוססת באופן מסוים על חייו של גרג פולהר עצמו, אשר עבר להתגורר בשוודיה בעקבות חברתו דאז, שארלוט (ואשתו ואם ילדיו מאוחר יותר). NBC ביטלה את הסדרה במהלך עונתה השנייה, עקב רייטינג נמוך. ב-3 ביוני 2015 תמו שידורי הסדרה עם סיום שידור כל פרקיה של עונתה השנייה. בישראל, שודרה הסדרה בערוץ הסדרות yes Oh. אתר האינטרנט הרשמי של שוודיה אהובתי "שוודיה אהובתי", במסד הנתונים הקולנועיים IMDb (באנגלית) "שוודיה אהובתי", באתר Rotten Tomatoes (באנגלית) "שוודיה אהובתי", באתר Metacritic (באנגלית) "שוודיה אהובתי", באתר Hulu סדרות (באנגלית) "שוודיה אהובתי", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אוניברסיאדת פוקואוקה (1995)

אוניברסיאדת הקיץ ה-18 נערכה בפוקואוקה, יפן ב-1995; טקס הפתיחה, טקס הנעילה ומשחקי בייסבול נערכו באצטדיון פוקואוקה דום. במשחקים השתתפו כ-4,000 ספורטאים. באוניברסיאדה זו נערכו תחרויות ב-12 ענפי ספורט: אתלטיקה (43 תחרויות), בייסבול, ג'ודו (18 תחרויות), התעמלות (כולל התעמלות אמנותית (5 תחרויות) והתעמלות מכשירים (16 תחרויות)), טניס (5 תחרויות), כדורמים, כדורסל (2 תחרויות), כדורעף (2 תחרויות), כדורגל (גברים בלבד), סיף (10 תחרויות), קפיצה למים (8 תחרויות) ושחייה (34 תחרויות). סך הכול הוענקו 465 מדליות, מתוכן 69 לארצות הברית. אתר האינטרנט הרשמי של אוניברסיאדת פוקואוקה
שלי

שם המשפחה העברי שלי נפוץ בין יהודים יוצאי העיר "ספקס" בתוניסיה, ומקובל כי הוא ראשי תיבות למילים שבח לאל יתברך. באנגלית, השם Shelly משמש הן כשם פרטי והן כשם משפחה, ואף הוא מתועתק לעברית כ"שלי" (אין קשר בין השמות). האם התכוונתם ל... אדריאן שלי – שחקנית אמריקנית ג'ושואה שלי (אנ') – שחקן אמריקני חיים שלי (איש העלייה השנייה) – חוקר מקרא ישראלי יוסי שלי – פוליטיקאי ודיפלומט ישראלי מרי שלי – סופרת אנגליה פרסי ביש שלי – משורר אנגלי מחנה של"י – מפלגת שמאל ישראלית של (פירושונים) אישים ששמם הפרטי הוא שלי
אוניברסיאדת סיציליה (1997)

אוניברסיאדת הקיץ ה-19 נערכה באי סיציליה, איטליה ב-1997 במשחקים השתתפו כ-4,000 ספורטאים. באוניברסיאדה זו נערכו תחרויות ב-12 ענפי ספורט: אתלטיקה (45 תחרויות), התעמלות (כולל התעמלות אמנותית (5 תחרויות) והתעמלות מכשירים (14 תחרויות)), טניס (5 תחרויות), כדורמים, כדורסל (2 תחרויות), כדורעף (2 תחרויות), כדורגל (גברים בלבד), סיף (10 תחרויות), קפיצה למים (8 תחרויות) ושחייה (34 תחרויות). סך הכול הוענקו 393 מדליות, מתוכן 61 לארצות הברית. מרטינה מורבצובה (סלובקיה סלובקיה), זכתה ב-4 מדליות זהב אישיות, יותר מכל מתחרה אחר, והייתה לשחיינית המצטיינת של האוניברסיאדה. טקס פתיחה ואתלטיקה - אצטדיון בקטניה סיף - קטניה כדורסל - מסינה, רגוסה, פברה שחייה, קפיצה למים, כדורמים - הבריכה של אוניברסיטת מסינה התעמלות אומנותית - סירקוזה כדורגל, טקס נעליה - פלרמו כדורעף - פלרמו טניס - פלרמו מיקי חליקה זכה במדליית כסף במשחה ל-400 מטר מעורב אישי, וזו הפעם הראשונה בתולדות האוניברסיאדה שספורטאי ישראלי זוכה במדליה. השחיינים יואב ברוק ואיתן אורבך השתתפו באוניברסיאדה אך לא זכו במדליה. אתר האינטרנט הרשמי של אוניברסיאדת סיציליה
אוניברסיאדת פלמה (1999)

אוניברסיאדת הקיץ ה-20 נערכה בפלמה דה מיורקה, ספרד ב-1999; טקס הפתיחה, טקס הנעילה ומשחקי אתלטיקה וכדורגל נערכו באצטדיון איברוסטאר שנבנה לקראת האירוע. במשחקים השתתפו כ-4,000 ספורטאים. באוניברסיאדה זו נערכו תחרויות ב-12 ענפי ספורט: אתלטיקה (45 תחרויות), ג'ודו (18 תחרויות), התעמלות מכשירים (14 תחרויות), טניס (5 תחרויות), כדורמים, כדורסל (2 תחרויות), כדורעף (2 תחרויות), כדורגל (גברים בלבד), סיף (10 תחרויות), קפיצה למים (8 תחרויות), שחייה (34 תחרויות) ושייט (6 תחרויות). סך הכול הוענקו 451 מדליות, מתוכן 60 לארצות הברית. מארק וארקנטין מארצות הברית זכה ב-4 מדליות זהב בשחייה. הספורטאים הישראלים זכו ב-2 מדליות: - מיקי חליקה זכה במדליית כסף במשחה ל-400 מטר מעורב אישי - ענת פבריקנט ושני קדמי זכו במדליית ארד בשייט במפרשית מדגם 470 יואב גת סיים במקום רביעי במשחה ל-200 מטר גב יואב מאירי סיים במקום שמיני במשחה ל-200 מטר מעורב אישי אתר האינטרנט הרשמי של אוניברסיאדת פלמה
ירוסלב מנגן שלום חנוך

ירוסלב מנגן שלום חנוך הוא אלבום אינסטרומנטלי בו מבצע ירוסלב יעקובוביץ' ביחד עם בנו דניאל 14 גרסאות כיסוי ל-13 שירים של שלום חנוך. הביצועים נעים מגרסאות ג'אזיות ובלוזיות ועד רוק כבד. באלבום משתתפים רק ירוסלב יעקובוביץ', שמנגן את המלודיות בסקסופון, ודניאל יעקובוביץ' שאחראי על העיבודים וכמו כן מנגן בגיטרה חשמלית, בס, תופים וקלידים. יוסי חרסונסקי, ירוסלב יעקובוביץ' מנגן שלום חנוך, ביקורת באתר "חרסונסקי מיוסיק" עינב שיף‏, בכורה: ירוסלב יעקובוביץ' עושה שלום חנוך, באתר וואלה, 3 בנובמבר 2009
ארטיק

האם התכוונתם ל... ארטיק (חברה) – חברה ישראלית לייצור גלידה ושלגונים שלגון – המותג "ארטיק" של החברה הפך בישראל לשם גנרי לשלגון חלבי, והמשיך להתקיים במשמעות זו זמן רב לאחר סגירת החברה
חן ליבני

חן ליבני (נולד ב-25 בינואר 1967) הוא קצין צה"ל במילואים בדרגת אלוף-משנה. שימש מפקד מחוז ירושלים בפיקוד העורף, מפקד המרכז לאימונים טקטיים במל"י ומפקד עוצבת ברעם. ליבני התגייס לצה"ל, ושובץ בגדוד 932 בחטיבת הנח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 932 ומונה למפקד מחלקה. לאחר מכן שימש סגן מפקד פלוגה בגדוד 932. בהמשך מונה למפקד פלוגת החוד בגדוד 50. לאחר מכן הקים ופיקד על פלנ"ט נח"ל בין השנים 1991–1993. בהמשך שימש מפקד מחזור אימון מתקדם בבא"ח נח"ל. לאחר מכן מונה למפקד פלס"ר נח"ל בין השנים 1995–1997, והוביל אותה בלחימה ברצועת הביטחון בלבנון ובכלל זה במבצע ענבי זעם. בשנת 2000 הועלה לדרגת סא"ל ומונה למפקד גדוד 932, והוביל את הגדוד בין היתר במבצע חומת מגן, שם איבד את הקשר שלו רועי טל ז"ל כאשר ניסה לחלץ לוחם פצוע ונהרג. את תפקידו סיים בשנת 2002. לאחר מכן שימש כסגן מפקד חטיבת הנח"ל. בשנת 2004 הועלה לדרגת אל"ם ומונה למפקד עוצבת ברעם. בשלהי כהונתו התרחש בגזרתו חטיפת החיילים אהוד גולדווסר ואלדד רגב, שהובילה לפרוץ מלחמת לבנון השנייה. במהלך המלחמה הוביל את כוחות החטיבה בלחימה בשורה של קרבות בקרבת הגבול, ובהם, קרב מארון א-ראס. בתום המלחמה קיבל הרמטכ"ל, דני חלוץ, את המלצת דו"ח ועדת אלמוג כי ליבני לא יוכל לשמש בעתיד בתפקיד פיקודי. לאחר מכן שימש כנספח זרוע היבשה בארצות הברית. בהמשך שימש כמפקד המרכז לאימונים טקטיים (מא"ט) במל"י בין השנים 2008–2010. לאחר מכן מונה למפקד מחוז ירושלים בפיקוד העורף בין השנים 2010–2013. בתקופת שירותו כמפקד מחוז ירושלים תקף מילולית ופיזית חייל שלו. בשנת 2013 מונה לראש צוות כו"כ (כשירות וכוננות) במשרד מבקר מערכת הביטחון. עמיר רפפורט, הלילה בו נשלפו הסכינים (המשך), באתר nrg‏, 16 באוקטובר 2007 עמית קורח ואיתמר שגב, הדרבי, ביטאון ביבשה, גיליון 11, ספטמבר 2009 עפר שלח ויואב לימור, "שבויים בלבנון, האמת על מלחמת לבנון השנייה", הוצאת ידיעות ספרים, 2007, עמודים 120-119 יואב לימור ואלון בן דוד, מקום שישי: סיירת נח"ל, באתר ynet, 23 בינואר 2008. גל פרל פינקל, חוזרים ללבנון, דרך הטלוויזיה, באתר זמן ישראל, 28 באפריל 2020. אמיר בוחבוט ורויטרס, "ממשלת לבנון אחראית לירי הקטיושות", באתר nrg‏, 16 בנובמבר 2004 אמיר אורן, הסדן היבשתי והפטיש האווירי, באתר הארץ, 19 ביולי 2006 גל הירש, סיפור מלחמה סיפור אהבה, הוצאת ידיעות אחרונות, 2009, עמוד 329 עפר שלח ויואב לימור, "שבויים בלבנון, האמת על מלחמת לבנון השנייה", הוצאת ידיעות ספרים, 2007, עמודים 165-164 ניר חסון, עמוס הראל, האלוף במיל' אלמוג: אחריות בצבא מתחילה מהעומד בראש, באתר הארץ, 12 בנובמבר 2006 עמית קורח ואיתמר שגב, הדרבי, ביטאון ביבשה, גיליון 11, ספטמבר 2009
אוניברסיאדת בייג'ינג (2001)

אוניברסיאדת הקיץ ה-21 נערכה בבייג'ינג, סין ב-2001; טקס הפתיחה, טקס הנעילה ותחוריות אתלטיקה וכדורגל נערכו באצטדיון הפועלים. במשחקים השתתפו כ-6,800 ספורטאים. באוניברסיאדה זו נערכו תחרויות ב-12 ענפי ספורט: אתלטיקה, ג'ודו, התעמלות (כולל התעמלות אמנותית והתעמלות מכשירים), טניס, טניס שולחן, כדורמים, כדורסל, כדורעף, כדורגל, סיף, קפיצה למים ושחייה. סך הכול הוענקו 537 מדליות, מתוכן 103 לסין. תמרה ירופייבה מאוקראינה, זכתה ב-5 מדליות, מהן 4 מדליות זהב בתחרות התעמלות אמנותית. סין זכתה בכול 12 מדליות זהב בתחרויות קפיצה למים. הספורטאים הישראלים זכו ב-2 מדליות: - אלכס אברבוך זכה במדליית זהב בקפיצה במוט - וודג' זבדיה זכה במדליית כסף בחצי מרתון ספורטאים ישראלים נוספים השתתפו בתחרויות בג'ודו ובשחייה. אתר האינטרנט הרשמי של אוניברסיאדת בייג'ינג